Diari Oficial de la Generalitat Valenciana


Sumari del DOGV 8397, del 04-10-2018 (2018/8951)

RESOLUCIÓ de 20 de setembre de 2018, de la Presidència de la Generalitat, per la qual s'aprova la modificació de la classificació de la secretaria de l'Ajuntament de Cox en classe segona, s'aprova la creació i classificació del lloc d'intervenció en classe segona i s'aprova la creació i classificació del lloc de tresoreria de l'Ajuntament de Cox com a reservats a personal funcionari pertanyent a la subescala d'intervenció tresoreria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/8951


Data del document
:   20-09-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de setembre de 2018, de la Presidència de la Generalitat, per la qual s'aprova la modificació de la classificació de la secretaria de l'Ajuntament de Cox en classe segona, s'aprova la creació i classificació del lloc d'intervenció en classe segona i s'aprova la creació i classificació del lloc de tresoreria de l'Ajuntament de Cox com a reservats a personal funcionari pertanyent a la subescala d'intervenció tresoreria. [2018/8951]  
  
  
El lloc de treball de secretaria de l'Ajuntament de Cox es troba actualment classificat en classe tercera i ocupat pel seu titular, Nicolás Mora Bautista, funcionari amb habilitació de caràcter nacional pertanyent a la subescala de secretaria intervenció.  
Segons el certificat de la secretaria de l'Ajuntament de Cox, de data 11 de juny de 2018, el Ple de l'Ajuntament, en sessió celebrada el dia 1 de juny de 2018, va aprovar, per unanimitat, sol·licitar a la Presidència de la Generalitat que l'actual classificació del lloc de secretaria de l'Ajuntament de Cox (Alacant) en classe tercera es modifique i siga classificada en classe segona, i que es cree així mateix el lloc d'intervenció i es classifique en classe segona, i el lloc de tresoreria, per a ser reservats a personal funcionari d'Administració local amb habilitació de caràcter nacional, de conformitat amb el que disposa el Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional.  
  
Consta, així mateix, en l'expedient un altre certificat de la secretaria, de data 11 de juny de 2018, segons la qual es va aprovar la inclusió dels nous llocs de treball en la plantilla de personal de l'Ajuntament, en la relació de llocs de treball i en el pressupost municipal per a l'exercici 2018.  
Així mateix, també apareix reflectit, en la dita certificació, que, en l'acord plenari pres l'1 de juny de 2018, pel qual es van aprovar els pressupostos per a l'exercici 2018, s'ha inclòs la consignació pressupostària en relació als llocs de treball esmentats.  
Queda acreditat en l'expedient que el municipi de Cox té una població d'entre 5.001 i 20.000 habitants, i també s'acredita que el pressupost municipal és superior a 3.000.000,00 d'euros.  
  
Consta en l'expedient que es té per realitzat el tràmit d'audiència al funcionari interessat, Nicolás Mora Bautista, titular del lloc de secretaria de l'Ajuntament de Cox, per ser l'únic funcionari amb habilitació de caràcter nacional que està prestant serveis en la corporació, que, a més, es qui ha realitzat l'informe proposta en el qual es basa l'acord, i, així mateix, consta la publicació en el Butlletí Oficial de la Província d'Alacant, número 124, de data 2 de juliol de 2018, de l'edicte d'aprovació definitiva del pressupost municipal per a 2018, les bases d'execució i la plantilla de personal, no havent-se presentat al·legacions.  
  
De conformitat amb el que disposa l'article 166, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana, en totes les corporacions locals existirà un lloc de treball denominat secretaria, que es classificarà en classe segona quan el municipi tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.000.000,00 euros. Aquests llocs queden reservats a personal funcionari pertanyent a la subescala de secretaria, categoria d'entrada.  
  
L'article 167 de la Llei 8/2010, en els seus apartats 1 i 2, estableix: «1. En les corporacions locals la secretaria de les quals estiga classificada en classe primera o segona, existirà un lloc de treball denominat intervenció. 2. Els llocs de treball d'intervenció dels ens locals de l'àmbit territorial de la Comunitat Valenciana es classificaran d'acord amb les normes següents:  
a) Intervencions de classe primera: tenen aquest caràcter els llocs d'intervenció en corporacions amb secretaries de classe primera. Aquests llocs estaran reservats a personal funcionari pertanyent a la subescala d'intervenció tresoreria, categoria superior.  
b) Intervencions de classe segona: tenen aquest caràcter els llocs d'intervenció en corporacions amb secretaria de classe segona i els llocs d'intervenció en règim d'agrupació d'entitats locals les secretaries dels quals estiguen incloses en classe segona o tercera. Aquests llocs estaran reservats a personal funcionari pertanyent a la subescala d'intervenció tresoreria, categoria d'entrada.»  
L'article 168.1 de la Llei 8/2010, determina que: «En les corporacions locals amb secretaria de classe primera, i en aquelles la secretaria de les quals estiga classificada en classe segona que s'hagueren agrupat amb altres als efectes de sosteniment en comú del lloc únic d'intervenció, existirà un lloc de treball denominat tresoreria, reservat a funcionaris i funcionàries pertanyents a la subescala d'intervenció-tresoreria. En les restants corporacions locals amb secretaria de classe segona serà la relació de llocs de treball la que determine si el mencionat lloc està reservat a habilitat de caràcter estatal o pot ser exercit per un dels seus funcionaris pertanyents als subgrups A1, A2 o B, si és el cas. En les corporacions locals amb secretaries de classe tercera, la responsabilitat administrativa de les funcions de comptabilitat, tresoreria i recaptació podrà ser atribuïda a membre de la corporació o a funcionari d'aquesta.»  
  
Vistos els antecedents indicats, i en virtut del que disposen els articles 164.1, 166, 167, 168 i 170 de la Llei 8/2010, i els articles 2 i 7 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter nacional en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
I. Classificar el lloc de treball de secretaria de l??Ajuntament de Cox en classe segona, que queda reservat a personal funcionari amb habilitació de caràcter nacional pertanyent a la subescala de secretaria, categoria d'entrada, sense perjuí del que preveu la disposició transitòria primera 2.b del Reial decret 1174/1987, de 18 de setembre.  
II. La modificació de la classificació del lloc de treball de secretaria no afectarà la destinació de qui l'exercira amb caràcter definitiu.  
  
III. Crear el lloc d'intervenció de l'Ajuntament de Cox i classificar-lo com a reservat a personal funcionari d'administració local amb habilitació de caràcter nacional de la subescala d'intervenció tresoreria, categoria d'entrada.  
IV. Crear el lloc de tresoreria de l'Ajuntament de Cox i classificar-lo com a reservat a personal funcionari d'administració local amb habilitació de caràcter nacional de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 20 de setembre de 2018.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.